కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
అహ్మదాబాద్‌లో సిద్ధమవుతోన్న ప్రపంచంలోనే అతిపెద్ద క్రికెట్ స్టేడియం
ఈ స్టేడియాన్ని 63 ఎకరాల స్థలంలో నిర్మిస్తున్నారు. స్టేడియం నిర్మాణానికి అయ్యే ఖర్చు సుమారు రూ.700 కోట్లు. మెల్‌బోర్న్ స్టేడియం కన్నా పెద్దగా దీన్ని నిర్మిస్తున్నారు.
Samayam Telugu | Updated:
Jan 7, 2019, 02:16PM IST
అహ్మదాబాద్‌లో సిద్ధమవుతోన్న ప్రపంచంలోనే అతిపెద్ద క్రికెట్ స్టేడియం
హైలైట్స్
లక్ష మంది కూర్చునే సామర్థ్యంతో సిద్ధమవుతోన్న మొతేరా క్రికెట్ స్టేడియం
స్టేడియంను డిజైన్ చేసిన ప్రముఖ ఆర్కిటెక్చర్ సంస్థ పాపులస్, ఎల్ అండ్ టీకి నిర్మాణ బాధ్యతలు
2018లో శంకుస్థాన, ప్రస్తుతం శరవేగంగా నిర్మాణ పనులు
ప్రపంచంలోనే అతిపెద్ద క్రికెట్ స్టేడియం గుజరాత్‌లోని అహ్మదాబాద్‌లో సిద్ధమవుతోంది. లక్ష మంది కూర్చొనే సామర్థ్యంతో అహ్మదాబాద్‌లోని మొతేరాలో ఈ స్టేడియాన్ని నిర్మిస్తున్నారు. ప్రస్తుతం నిర్మాణ దశలో ఉన్న ఈ స్టేడియం ఫొటోలను గుజరాత్ క్రికెట్ అసోసియేషన్ వైస్ ప్రెసిడెంట్ పరిమల్ నత్వాని ఆదివారం ట్వీట్ చేశారు. ఇది గుజరాత్ క్రికెట్ బోర్డు డ్రీమ్ ప్రాజెక్ట్ అని ట్వీట్‌లో పేర్కొన్నారు. ఈ స్టేడియం పూర్తయితే, దేశానికే తలమానికంగా నిలుస్తుందని చెప్పారు. కాగా, ఆస్ట్రేలియాలోని మెల్‌బోర్న్ క్రికెట్ స్టేడియం ప్రస్తుతం ప్రపంచంలోనే అతిపెద్దది. మొతేరాలోని స్టేడియం నిర్మాణం పూర్తయితే మెల్‌బోర్న్ పేరిట ఉన్న రికార్డ్ చెరిగిపోనుంది.
World's Largest Cricket Stadium, larger than #Melbourne, is under construction at #Motera in #Ahmedabad,#Gujarat. O… https://t.co/1g3ZIW7ssX
&mdash; Parimal Nathwani (@mpparimal) 1546752854000
మొతేరా క్రికెట్ స్టేడియం విశేషాలు..
✦ స్టేడియం నిర్మాణానికి 2018 జనవరిలో శంకుస్థాపన జరిగింది.
✦ ఈ ప్రాజెక్ట్ ప్రధాన మంత్రి నరేంద్ర మోదీ ఆలోచన. గుజరాత్ క్రికెట్ అసోసియేషన్ ఆధ్వర్యంలో స్టేడియం నిర్మాణం పూర్తవుతోంది.
✦ ఈ స్టేడియాన్ని ప్రముఖ ఆర్చిటెక్చర్ సంస్థ పాపులస్ డిజైన్ చేసింది. నిర్మాణ బాధ్యతలను ఎల్ అండ్ టీ సంస్థ చేజిక్కించుకుంది.
✦ ప్రస్తుతం ప్రపంచంలోనే అతిపెద్ద స్టేడియంగా ఉన్న మెల్‌బోర్న్ క్రికెట్ స్టేడియంను కూడా పాపులస్ సంస్థే డిజైన్ చేసింది.
✦ మొత్తం 63 ఎకరాల స్థలంలో నిర్మిస్తోన్న ఈ స్టేడియంలో ఒకేసారి 1.10 లక్షల మంది కూర్చోవచ్చు. మెల్‌బోర్న్ స్టేడియం కెపాసిటీ 90వేలు.
✦ స్టేడియం నిర్మాణానికి అయ్యే ఖర్చు సుమారు రూ.700 కోట్లు.
✦ స్టేడియంలో మొత్తం నాలుగు డ్రెస్సింగ్ రూమ్‌లు ఉంటాయి. 50 గదులతో క్లబ్ హౌస్ ఉంటుంది. 76 కార్పోరేట్ బాక్సులు, పెద్ద స్విమ్మింగ్ పూల్ ఉంటాయి.
✦ దీనిలో ఇండోర్ క్రికెట్ ట్రైనింగ్ అకాడమీ కూడా ఉంటుంది.
✦ స్టేడియంలో మూడువేల కార్లు, పదివేల మోటార్ సైకిళ్లు పార్కింగ్ చేసుకునే సామర్థ్యం ఉంటుంది.
✦ పాత మొతేరా స్టేడియంలో కేవలం 54వేల మంది కూర్చునే సామర్థ్యం మాత్రమే ఉండేది. పున:నిర్మాణంలో భాగంగా దీన్ని 2016లో కూల్చేశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.